In nomine Domini, Amen. Anno Incarnationis ejusdem Mo CCo nonagesimo primo, mense julio. Ego Robelinus de Fangeio, clericus, notum facio omnibus presentes litteras inspecturis quod ego, sane mentis sanique corporis existens, considerans morte certius nichil esse et nichil mentius hora mortis, volens providere anime mee et animarum predecessorum meorum remedio et saluti, do, concedo, trado et in perpetuam et irrevocabilem elemosinam quitto viris religiosis et honestis abbati et conventui Cistercii, pro ipsis et suis successoribus, unam petiam prati continentem circyter quinque secturas, sitam in praeria de Fangeio, retro bordam dictam Borde Dan Phelippe juxta pratum domini Johannis de Reuleto, militis. Quod pratum dicitur Preymunt versus La Vooige. Quam petiam prati habebam a predictis religiosis ratione permutationis perpetue seu schambii vel scambii perpetui, unius petie prati site in praeria juxta bordam predictam, ubi dicitur As Soitenez, juxta ripariam et pratum predictorum religiosorum. Quod pratum fuit dicte La Blonde. Que petia predicta onerata erat quatuor solidis monete viennensium census perpetui et annui reddendis anno quolibet predictis religiosis vel eorum certo mandato. Et de predicta petia prati, que specialiter sita est juxta pratum Johannis dicti Ratier et pasquerium, ego me et meos heredes omnino devestiendo, predictos religiosos et eorum successores corporaliter investivi. Et in pacificam possessionem induxi pro sua voluntate modis omnibus facienda. Teneorque et promitto, per sacramentum meum super Sancta Dei Euvangelia prestitum corporale, et sub expressa obligatione omnium bonorum meorum mobilium ubicumque existentium, et per stipulationem sollempnem, et ex pacto firmo, predictam elemosinam religiosis predictis et suis successoribus, pro me et heredibus meis quos ad hoc obligo, contra omnes calumpniatores cum meis propriis sumptibus perpetuo guarantire et facere et prestare quicquid in causa evictionis debet fieri et prestari, et in nullo decetero contraire nec contravenienti consentire tacite vel expresse. Renuntians in hec facto, per jam meum prestitum sacramentum, exceptioni doli, fraudis, actioni in factum, exceptioni erronee elemosine et unius large et omni auxilio juris et facti jurique dicenti generalem renuntiationem non valere. Voloque me compelli tanquam ex re adjudicata per curiam domini ducis Burgundie ad predicta observanda, cujus juriditioni quo ad hoc supponendo me et meos heredes et omnia bona mea. In quorum testimonium, sigillum predicte curie presentibus litteris supplicavi et obtinui apponi. Actum in presentia Petri de Eschenum, clerici, notarii predicte curie apud Sanctum Johannem juxta Laudonam, magistri Hugonis dicti Meline de Verna, clerici, Petri dicti Sot de Orseto, Petri dicti Riboudot de predicto Sancto Johanne et Hugonis, prepositi de Domo Dei, testium ad hoc specialiter vocatorum, anno et mense predictis.